Иван Бунин
На прозореца, сребрист от инея…

Превод от руски: Кирил Кадийски, 2003

chitanka.info

На прозореца, сребрист от инея,

хризантеми сутринта съзрях.

В горните стъкла сияе синия

чист простор — над стряха в снежен прах.

Расне слънце, бодро от прохладата,

и злати стъклата бистри пак.

Утринта — и тиха е, и млада тя,

радостна сред преспи пухкав сняг.

Цяло утро ярките и чистите

краски аз ще гледам възхитен.

И до пладне ще искрят сребристите

хризантеми, цъфнали за мен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.